সোমবার দুপুর ১২টা পনের মিনিটে পার্লামেন্টের কাছেই কাউলি স্ট্রিটে বিপুল সংখ্যক সাংবাদিক, এমপি ও দলীয় সমর্থকদের সামনে একটি চিঠি পড়লেন আন্দ্রেয়া লিডসম। তাতেই বিনা মেঘে বজ্রপাত! উপস্থিত অনেকেই বিশ্বাস করতে পারছিলেন না লিডসম আসলেই কি পড়ছেন। সবাইকে অবাক করে দিয়ে গ্রাহাম ব্রাডলিকে (নির্বাচন কমিশনার) উদ্দেশ্য করে লিখা চিঠিতে প্রধানমন্ত্রী নির্বাচনের প্রতিদ্বন্দ্বিতা থেকে সরে দাঁড়ানোর ঘোষণা দেন। এ ঘোষণার সাথে সাথেই নড়ে চড়ে বসেন থেরেসা মে। দেখা করেন আউট গোয়িং প্রধানমন্ত্রী ডেভিড ক্যামেরনের সাথে। কিছু সময়ের ব্যবধানে ডেভিড ক্যামেরন বুধবার প্রধানমন্ত্রীর দায়িত্ব ছাড়ার ঘোষণা দিয়ে তার দীর্ঘদিনের সহকর্মী থেরেসা মে কে স্বাগত জানান।